Diari Oficial de la Generalitat Valenciana


Sumari del DOGV 9243, del 27-12-2021 (2021/12400)

RESOLUCIÓ de 15 de desembre del 2021, del rector de la Universitat Politècnica de València, per la qual s'ordena la publicació de la modificació parcial de la relació de llocs de treball del personal d'administració i serveis.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9243

Data del DOGV
:   27-12-2021

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2021/12530


Data del document
:   15-12-2021

Organisme emissor
:   Universitat Politècnica de València

Tipus de document
:   Resolució

Descriptors 

:   * personal
    * concurs administratiu

RESOLUCIÓ de 15 de desembre del 2021, del rector de la Universitat Politècnica de València, per la qual s'ordena la publicació de la modificació parcial de la relació de llocs de treball del personal d'administració i serveis. [2021/12319]  
En compliment del que es disposa en els articles 47 i concordants de la Llei 4/2021, de 16 d'abril, de la Generalitat, de la funció pública valenciana, i 125 dels Estatuts d'aquesta universitat, i amb la negociació i l'acord previs de la Taula Delegada de Negociació del Personal d'Administració i Serveis i del Personal d'Investigació, la Comissió Econòmica i de Recursos Humans del Consell de Govern va aprovar en data 24 de novembre del 2021 la modificació parcial de la relació de llocs de treball del personal d'administració i serveis. Així mateix, la modificació parcial que s'estableix en l'annex I, referent a la creació de llocs, va ser aprovada per la Comissió d'Assumptes Econòmics del Consell Social en data 29 de novembre del 2021, i es van sotmetre a la ratificació del Consell de Govern en data 23 de desembre del 2021 €i del Consell Social en la mateixa data- les modificacions compreses en l'annex I.  
Per tot això, aquest rector, fent ús de les competències que té atribuïdes per l'article 51 dels Estatuts d'aquesta Universitat, ha resolt:  
  
Primer i únic  
Ordenar la publicació de la modificació parcial de la relació de llocs de treball del personal d'administració i serveis, que comprèn les creacions dels llocs que figuren en l'annex I i les modificacions tècniques en els termes que consten en l'annex II.  
  
Contra la present resolució, que posa fi a la via administrativa, es pot interposar potestativament un recurs de reposició, en el termini d'un mes, davant el rector, o un recurs contenciós administratiu en el termini de dos mesos davant l'òrgan judicial competent, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, així com en els articles 8 i següents de la Llei 29/1998, de 13 de juliol, reguladora de la jurisdicció contenciosa administrativa, i sense perjudici de qualsevol altre recurs que s'hi puga interposar.  
  
València, 15 de desembre de 2021.- El rector: José Esteban Capilla Romá.